tomron87/hebrew-wikipedia-sentences-corpus huggingface dataset:
בפלישה לנורמנדי, הופצצה העיר במטרה לשבש את התקשורת הגרמנית ולאותת להם שהכוחות יפלשו גם למחוז זה לאחר כיבוש נורמנדי.
את העיר שחררו כוחות קנדים באוקטובר 1944.
בהיותה נקודת מעבר חשובה בין צרפת ואנגליה, הפכה קאלה בעשור האחרון למוקד של ניסיונות הגירה בלתי חוקיים לאנגליה.
בין המהגרים ניתן למצוא פליטים ומבקשי מקלט בעיקר מאפגניסטן, דארפור, סוריה, עיראק ואריתריאה.
מאחר שאנגליה מסרבת לקבל אותם, מנסים המהגרים לעבור בדרכים לא חוקיות לאנגליה, כמו טיפוס על משאיות, או בסירות רעועות.
צרפת מוכנה לקבל את המהגרים אך המהגרים לא מעוניינים להישאר בצרפת מטעמים שונים, בעיקר כלכליים ולפעמים משפחתיים או תרבותיים (בקיאות באנגלית למשל).
מחנה הפליטים הפך למוקד של עימותים בין תושבי קאלה והפליטים, דבר שמנוצל על ידי הימין הקיצוני בצרפת.
קאלה הייתה עיר נמל חשובה במשך מאות שנים.
ממנה יוצאת המעבורת המרכזית שמגיעה לאנגליה (לעיר דובר).
התחנה הצרפתית של מנהרת התעלה נמצאת סמוך לקאלה, שישה קילומטרים מערבה ממנה.
מקור ההכנסה הראשי של העיר הוא הנמל אך קיימים גם מספר מפעלים, העיקריים מייצרים תחרה, כימיקלים ונייר.
מקאלה יוצאת רכבת ישירה לפריז, בקו שאורכו 238 ק"מ.
עקב הבדלי המסים הגדולים בין בריטניה וצרפת על פריטים כמו משקאות חריפים וטבק, ניתן למצוא בקאלה בריטים רבים הבאים אליה ליום אחד לקניות.
העיר ניזוקה במלחמת העולם השנייה, כך שקיימים מעט אתרים שנשתמרו מהתקופה שלפני המלחמה.
לרוב התיירים, קאלה היא רק עיר מעבר בדרך למקומות אחרים.
במרכז העיר בולט בית העירייה (hotel de ville) שנבנה בסגנון הרנסאנס הפלמי.
מול בית העירייה נמצא פסלו המפורסם של אוגוסט רודן, שועי העיר קאלה.
מפקדת הצבא הגרמני שנמצאת ליד תחנת הרכבת היא כיום מוזיאון מלחמה שפתוח לציבור הרחב.
ממערב לעיר נמצא ה"קוט ד'אופל", צוק מרשים שנמצא מול הצוקים הלבנים בצד האנגלי ושייך לאותו מערך גאולוגי.
בימים בהירים, בנייני קאלה נראים לעין לא מזוינת מהחוף האנגלי שבמרחק 34 ק"מ (21 מייל).
קאלו רינפוצ'ה (1905 - 10 במאי 1989) היה מורה ומלומד בודהיסטי, ואחד המורים הטיבטיים הראשונים שלימדו בודהיזם טיבטי במערב.
המילה "רינפוצ'ה" היא תואר של כבוד, שמשמעו "היקר", הניתן בדרך כלל למורה המזוהה כגלגול של מורה אחר שנפטר.
קאלו רינפוצ'ה נולד בשנת 1905 בפרובינציית קהם אשר במזרח טיבט.
הוריו של קאלו רינפוצ'ה היו מסורים לתרגול, ומיד לאחר נישואיהם לקחו על עצמם תקופה של תרגול בהתבודדות.
במשך התקופה הם ראו אחד את השנייה לעיתים רחוקות, אך לילה אחד פקד את שניהם חלום בו ביקר אותם המורה הגדול ג'מגון קונגטרול, והודיע כי הוא עומד לבקר אותם בקרוב וביקרלהכין לו חדר בביתם.
זמן קצר לאחר מכן דרולקאר צ'אנג צ'אנג גילתה שהיא בהריון.
החלום התברר כנבואי - ההריון עבר בקלות.
דרולקאר צ'אנג צ'אנג המשיכה לעבוד עם בעלה, ויום אחד, כאשר אספה עמו עשבי מרפא, הרגישה כי היא עומדת ללדת.
כאשר מיהרו בני הזוג לביתם, הם ראו שהשמיים היו מלאים בקשתות - סימן ללידתה של התגלמות מיוחדת.
באופן מסורתי, "טולקו" (גלגול של מורה שמת) אמור להילקח ללימודים במנזר מוקדם ככל האפשר, אך אביו של קאלו רינפוצ'ה החליט שלא ללכת בדרך זו, ולתת לו לבחור בעצמו את מוריו בבית, חינוכו של רינפוצ'ה פוקח בקפדנות על ידי אביו.
כשהיה בן שלוש עשרה, לאחר שהשלים את לימודיו הראשונים בדקדוק, כתיבה ומדיטציה, החל את לימודיו הרשמיים במנזר פאלפונג.
בפאלפונג למד רינפוצ'ה את תורת הסוטרות ולימודי הטנטרה, וקיבל הנחיות והסמכות ממספר רב של מורים גדולים.
כשהיה בו חמש עשרה, במהלך תקופת הרטריט המסורתי של העונה הגשומה, רינפוצ'ה העביר שיעור מעמיק ומובנה על שלושת הנדרים בפני קהל של מאות נזירים והדיוטות.
בשיעור זה נכרה גדולתו הרוחנית של קאלו רינפוצ'ה.
בגיל שש עשרה החל את תקופת הרטריט המסורתית בת שלוש השנים, תחת הנחייתו של מורה השורש שלו - לאמה נורבו טונדרוף הנכבד, ממנו קיבל העברה מלאה של מסורות הקארמה קאג'יו ושאנגפה קאג'יו.
הוא למד, מדט ותרגל לפני הרטריט ולאחריו מחזורים רבים של תרגולים והוראות, אותם קיבל ממוריו הרבים, מכל המסורות.
כאשר הגיע לגיל עשרים וחמש, שאיפת לבו הייתה לתרגל מדיטציה במבדד בהרים.
הוא עזב את המנזר לתקופה ממושכת של תרגול בהתבודדות בהרי קהם המרוחקים, כנווד חסר-כל, כאשר הוא מתרגל סגפנות נוקשה ללא קורת גג, ללא חיפוש או הזדקקות לחברת אדם.
הוא חי כך במשך שתים עשרה שנה, מטפח את תרגולו לכדי שלמות, ומתמסר לחלוטין לפיתוח אהבת אמת וחמלה חסרת גבולות לכל היצורים החיים.
אילולא סיטו רינפוצ'ה היה שולח קריאה שישוב ללמד, קאלו רינפוצ'ה היה מוכן להמשיך את חייו בדרך זו.
קאלו רינפוצ'ה חזר לפאלפונג והחל למלא את חובתו כמורה לתרגול המסורתי של רטריט-שלוש השנים בשני מרכזי התרגול: נארולינג וניגולינג.
בתקופה זו זוהה רינפוצ'ה על ידי המורה המנוח רנגג'ונג ריגפה דורג'ה, הגייאלווה קרמאפה השישה עשר, כהתגלמותו הפעילה של ג'מגון קונגטרול לודרו טאיה.
היה ידוע כי ג'מגון קונגטרול חזה שהתגלמותו של קאלו רינפוצ'ה תהיה מורה של תנועת ה"רימה", ומסורה במיוחד לתרגול ולרטריט.
בשנות ה-40 הוא החל לבקר במנזרים ומרכזים מסורתיים של שושלות ומסורות רבות, בכל רחבי טיבט, מלמד ומעביר הסמכות ותרגולים גבוהים של מסורת השאנגפה קאג'יו לתלמידים רבים.
בביקור בלהסה, הוא נתן שיעורים ליורש העצר של הדלאי לאמה הצעיר.
בשנת 1955, מספר שנים לפני הכיבוש הסיני המלא של טיבט, רינפוצ'ה ביקר את הגייאלווה קרמאפה בצורפהו, שביקש ממנו לעזוב את טיבט על-מנת להכין את הקרקע להגירה הבלתי נמנעת להודו ובהוטן.
בשנת 1957, לבקשתה של נסיכת בהוטן אשה וואנגמו, הגייאלווה קרמאפה ה-16 מינה את רינפוצ'ה כאב המנזר של מנזר ג'אנגצ'וב צ'ולינג (Jangchub Choling) במחוז קורטו בבהוטן.
רינפוצ'ה הקים בבהוטן שני מרכזי רטריט ללימוד מסורות הקמצאנג והשאנגפה, ובנה סטופות.
כמו כן הוא הסמיך שלוש מאות נזירים.
משם רינפוצ'ה המשיך להודו, כאשר הוא עולה לרגל לכל האתרים הבודהיסטים הידועים.
בשנת 1965 הוא הקים מנזר משלו ליד דארג'ילינג - בשם סאמדרופ טארגיי לינג.
מספר שנים לאחר ייסוד המנזר, הקים בו רינפוצ'ה ובמקומות אחרים בהודו מרכזים נוספים לתרגול של רטריט-שלוש-השנים.
בשנת 1973, לבקשתו של הגייאלווה קרמאפה ה-16, רינפוצ'ה הואצל ללימוד דרכם של ארבעה מהמורים הדגולים של שושלת הקארמה קאג'יו: שמאר רינפוצ'ה, טאי סיטו רינפוצ'ה, ג'מגון קונגטרול רינפוצ'ה וגייאלצפ רינפוצ'ה.
הלימודים כללו הנחיות למסורת האמצעים המיומנים של הקארמה קאמצאנג - שש הדוקטרינות של נרופה, והמהמודרה.
מעבר לכך, הוא העביר את לימוד המחזור השלם של חמש תורות הזהב של מסורת השאנגפה.
כמו כן לבקשתו של ה"ק הדלאי לאמה, העביר רינפוצ'ה הסמכות ללאמות של מסורת הגלוג במנזר נמגיאל טרצאנג, ובמרכזי הלימוד לטנטרות גבוהות ונמוכות.
מאז 1970 קאלו רינפוצ'ה נסע פעמים רבות לאירופה, ארצות הברית, קנדה ודרום-מזרח אסיה, והקים מרכזי דהרמה ורטריט למערביים.
רינפוצ'ה הקים יותר מ-70 מרכזי דהרמה ו-20 מרכזי רטריט בכל העולם, ובנה 20 סטופות.
ב-1986 רינפוצ'ה ייסד את "הוועדה הבינלאומית לתרגום" בה מתרגמים מכל העולם מתרגמים סוטרות וכתבים בודהיסטיים בהדרכתם של מלומדים טיבטיים מכל המסורות.
קאלו רינפוצ'ה נחשב אחד המורים הבודהיסטים הנעלים בזמנו, מוכר ומכובד ביותר בקרב ראשי כל המסורות הטנטריות בטיבט.
ה"ק הקרמאפה אמר פעם שקאלו רינפוצ'ה הוא הקרנה של היוגי הדגול של טיבט, מילרפה.
הכבוד שהפגין קאלו רינפוצ'ה לכל המסורות הבודהיסטיות האחרות, ואהבתו לכל היצורים החיים בוטאו בכל פעולה, דיבור ומחווה שלו.
ב-10 במאי 1989, קאלו רינפוצ'ה נפטר במנזרו בסונדה.
ב-17 בספטמבר 1990, בדרג'ילינג, הודו, זוהתה התגלמותו החדשה של קאלו רינפוצ'ה - בנו של לאמה גייאלצן, אחיינו אשר שירת כמזכירו של רינפוצ'ה מגיל צעיר.
קאלאמוס הוא אי הררי מבין האיים היוניים בים האיוני.
האי נודע בעת העתיקה בשם קארנוס .
באי מתגוררים 454 תושבים (סקר אוכלוסין משנת 2011).
כמו כן באי מתגוררים תיירים רבים.
מבחינה מוניציפלית האי מהווה חלק מהעיירה לפקדה (עד שנות ה-70 היה האי חלק מאיתקה).
שטחו של האי 24.964 קמ"ר, ושיאו מתנוסס ברום של 745 מטרים מעל פני הים.
היישוב העיקרי באי הוא עיר הנמל הנקראת על שם האי.
הנמל מקושר בשירות מעבורת למיטיקאס.
יישוב נוסף באי הוא הכפר אפיסקופי, ובו 60 תושבים.
כפר נוסף שהיה באי - הכפר קפאלי (בעבר כפר זה נקרא בשם פורטו לאונה בתקופה בה היה האי חלק מהרפובליקה של ונציה), ננטש בשנת 1953 בעקבות רעידת אדמה אשר עצרה את מימי מעיין הכפר.
קאלפן סורש מודי , המוכר בשם הבמה קאל פן (Kal Penn) הוא שחקן, מרצה ואיש ציבור אמריקאי.
הוא מוכר גם בזכות הופעתו בסרטה של מירה נאיר "עניין של שם" (אנ') (2006).
פן אף לימד באוניברסיטת פנסילבניה בתוכנית ללימודי קולנוע כמרצה אורח.
באפריל 2009, פן הצטרף לממשל אובמה בתור מנהל שותף במחלקת יחסי הציבור של הבית הלבן.
פן עזב לזמן קצר את תפקידו ביוני 2010 כדי לצלם את הסרט השלישי בסדרת "הרולד וקומר", וחזר לעבודתו בבית הלבן עם סיום הסרט.
ביולי 2011, הוא שוב עזב את הבית הלבן כדי לקבל תפקיד בסדרת הטלוויזיה "איך פגשתי את אמא" (2011–2014).
מ-2016 עד 2019, הוא גילם את סת' רייט בדרמה הפוליטית "השורד המיועד" ברשת ABC.
בנוסף, הוא שימש כמנחה של השעשועון "Superhuman" ברשת Fox.
בשנת 2019, פן גילם את גארט מודי בסדרת הסיטקום "Sunnyside" ברשת NBC.
בשנה שלאחר מכן הוא הנחה את תוכנית הפאנל הפוליטית "Kal Penn Approves This Message" ברשת Freeform.
קאלפן סורש מודי נולד בעיירה מונטקלייר, ניו ג'רזי שבארצות הברית לזוג מהגרים הודים ממוצא גוג'ראטי.
אימו, אסמיטה, עובדת כמבקרת בשמים עבור חברת בישום, ואביו סורש מודי, הוא מהנדס.
בעבר ציין כי סיפורים על הוריו הצועדים יחד עם מהאטמה גנדי למען עצמאותה של הודו השפיעו רבות על התעניינותו בפוליטיקה.
פן למד בחטיבת הביניים מרלבורו (אנ') בעיירה מרלבורו (אנ'), ניו ג'רזי, שם ניגן בסקסופון בריטון בלהקת הג'אז של בית הספר.
בשנתו הראשונה בתיכון, הוא למד באקדמיה לאמנויות יפות ואמנויות הבמה בבית הספר התיכון האוול (אנ'), ולאחר מכן עבר לבית הספר התיכון פריהולד (אנ').
הוא היה פעיל בהפקות התיאטרון של בית הספר והתחרה בקבוצת הנאומים והדיונים שלה.
לאחר מכן למד לתואר ראשון באוניברסיטת קליפורניה בלוס אנג'לס, שם עשה התמחות כפולה בקולנוע ובסוציולוגיה, וסיים את לימודיו בשנת 2000.
פן סיפר כי הוא הגיע לבחור בשם המשחק שלו, קאל פן, מתוך שעשוע: "כמעט בתור בדיחה כדי להוכיח לחברים כי הם טועים, ובאופן חלקי בניסיון לראות אם מה שאמרו לי אכן יעבוד (ששמות אנגליים יותר יקרצו לתעשייה הנשלטת בידי לבנים), החלטתי לרשום 'קאל פן' על קורות החיים והתמונות שלי".
בתגובה, כמות האודישנים בהם הוא נקרא חזרה עלתה ב-50 אחוז.
עם זאת, הוא מציין שהוא מעדיף כי יקראו לו בשם לידתו, ואילו בשם "קאל פן" הוא משתמש לצורכי עסקים בלבד.
קאל פן ידוע בשל תפקידיו בדמותו של ד"ר לורנס קוטנר בתוכנית הטלוויזיה "האוס", ובדמותו של קומר פאטל בסדרת הקומדיות "הרולד וקומר".
פן ידוע גם בשל הופעתו בסרט עטור השבחים "עניין של שם", ב-2007 הוא שיחק בעונה השישית של הסדרה "24" בתור מוסלמי בשם אחמד.
ב־8 באפריל 2009, הוכרז כי פן יצטרף לממשל אובמה בתור מנהל שותף במחלקת יחסי הציבור של הבית הלבן.
בשל סיבה זו התחייב כי דמותו כלורנס קוטנר תורד מסדרת הטלוויזיה "האוס".
פן החליט לעשות הפוגה מתפקידו בבית הלבן ב-1 ביוני 2010, לצורך חזרה לקריירת המשחק שלו, בזמנה הוא הצטלם לסרט השלישי בסדרת סרטי "הרולד וקומר" - "הרולד וקומר 3: חוגגים את חג המולד".
ביולי 2011 סיים את תפקידו בבית הלבן.
ב-2011 הצטרף לעונה השביעית של הסיטקום "איך פגשתי את אמא" בדמותו של קווין, וחזר לגלם את קומר בסרט השלישי בסדרה "הרולד וקומר 3: חוגגים את חג המולד" לצד ג'ון צ'ו.
בשנת 2016 החל לגלם את תפקיד דובר הבית הלבן סת' רייט בסדרה "השורד המיועד" של רשת ABC, תפקיד אותו הכיר מסביבת ניסיון חייו מלפני כן.
ב-2017 פן ניצח בתוכנית המציאות הקולינרית "MasterChef Celebrity Showdown" והחליט לתרום את כספי הזכייה על סך 25 אלף דולר ל-UNRWA, גוף של האו"ם שמסייע לפליטים הפלסטינים.
באוקטובר 2021, בזמן שקידם את ספר הזיכרונות שלו, "You Can't Be Serious", פן יצא מהארון וחשף את אירוסיו לג'וש, בן-זוגו מזה כ-11 שנים.
איי.ראג'ישטיסה לשלושהאנוג'2018The Ashramניטין2021Untitled Horror Movieמארק2022סמיילדוקטור מורגן דסאי2024למי קראת אפס?
תפקיד אורח (עונה 8); 37 פרקים2011–2014איך פגשתי את אמאקווין10 פרקים2013The Big Brain Theoryמנחהשודר בערוץ דיסקברי
8 פרקיםWe Are Menגיל ברטיס2 פרקים2015באטל קריקפוֹנטנלה וייטתפקיד ראשי; 13 פרקיםThe Big Picture with Kal Pennמנחהשודר בערוץ נשיונל ג'יאוגרפיק
12 פרקים2016הבחורה החדשהטריפ2 פרקיםסנג'אי וקרייגגרגדיבוב; פרק: "JJ and Greg"הולך לכל הרוחותקליידתפקיד ראשי (עונה 3); 13 פרקיםAbove Average Productionsגארי לילנדסדרת רשת; פרק: "Sex for Athletes: No Strings Attached"Mack & Moxyאדמירל קאלדיבוב; פרק: "Always Be Prepared"2016–2019השורד המיועדסת' רייטתפקיד ראשי (3 עונות): 53 פרקים2017Superhumanמנחהשעשועון בFox
8 פרקים2018–2021ננסי קלנסי - גברת מגונדרתראבי סינג דיבוב; 3 פרקים2019המפץ הגדול ד"ר קמפבל3 פרקיםThis Giant Beast That Is the Global Economyמנחהשודר באמזון פריים וידאו
8 פרקיםSunnyside גארט מודיתפקיד ראשי; 11 פרקים
6 פרקים2020–2021זה פוניפרדדיבוב; 5 פרקיםמירה, בלשית מלכותיתמיקודיבוב; 53 פרקים2021קלריסאמין גריגוריאןתפקיד ראשי; 10 פרקיםMoney Hungryמנחהשודר בFood NetworkHot Mess Holidayעצמוסרט טלוויזיה של קומדי סנטרל2022אימה אמריקאית: ניו יורקמק מרזארה5 פרקים2022–הווהסנטה במשרה חלקית – ההרפתקה ממשיכהסיימון צ'וקסיתפקיד ראשי; 6 פרקים
מועמד פרס אמי לתוכניות לילדים ולמשפחה לתפקיד המשנה הטוב ביותר בתוכנית לגיל הרך/ילדים/נוער2023סקוט פילגרים הולך על זהעורך דיןדיבוב; פרק: "A League of Their Own"2026התעשייהג'ונהתפקיד מרכזי בעונה הרביעית
קאלוואלה (בפינית: Kalevala) היא שירה אפית שהוהדרה במאה ה-19 על ידי אליאס לנרוט, פולקלוריסט ורופא, על בסיס אוצר של שירי-עם פיניים שהועברו בעל-פה ונאספו בשנים 1834–1847 בכפרים בפינלנד, בחבל קרליה, בחצי האי קולה, ובאסטוניה.
קאלוואלה נחשבת לאפוס הלאומי של העם הפיני ואחת היצירות החשובות בשפה הפינית.
גרסתה הראשונה פורסמה בשנת 1835. מהדורה שנייה, נרחבת בהרבה, הופיעה בשנת 1849 וכללה כ-23,000 חרוזים, המחולקים לחמישים שירים (בפינית: runot).
קאלוואלה נחשבת לאבן יסוד לזהות הלאומית הפינית, והיא הטביעה את חותמה על יצירותיהם של אמנים פינים רבים.
קאלוואלה, שפירושה "הארץ של קאלווה" או, בתרגום חופשי, "ארץ הגיבורים", כוללת מיתוסים, אגדות, סיפורי גבורה, אפיים וסיפורים ליריים, שחלקם אינם קשורים זה בזה.
הגיבור העיקרי של היצירה הוא הבארד ויינמיינן (Väinämöinen), מכשף המנגן בקנטלה, כלי המיתר הלאומי של פינלנד.
הוא בנם של הרוח ושל אילמאטאר, הבתולה השמיימית, שהתעברה כאשר רק האוויר, האור והמים היו קיימים.
קאלוואלה מתחילה בסיפור בריאה, שבו הרקיע, הארץ, השמש והירח נולדים מתוך ביצי ברווז שהונחו על ברכיה של אילמאטאר.
ויינמיינן מופיע כבר בשיר הראשון.
דמויות חשובות אחרות באפוס הפיני הם הנפח אילמרינן (Ilmarinen) והלוחם למינקיינן (Lemminkäinen).
אילמרינן יצר את ה"סמפו", חפץ מופלא, בלנרוט - מעין טחנת רוח, לבקשת לוּהי, מנהיגת הארץ האויבת פוהיולה (ארץ הצפון), שהבטיחה לו בתמורה את יד בתה.
כעבור זמן ה"סמפו" נגנב מפוהיולה על ידי גיבורי קאלוואלה, ונשבר.
הסמפו מביא שגשוג ורווחה, אפילו לאחר שנשבר.
חוט השני של הקאלוואלה הוא המאבק על ה"סמפו".
שישה שירים מוקדשים להרפתקאות הגיבור הטרגי קולרבו, העבד הנקמן, האונס את אחותו (מבלי לזהות אותה) ושבסוף קופץ למותו על חרבו.
אפיזודה מאוחרת זו על חיי קולרבו לא פורסמה במהדורה משנת 1835 של הפואמה.
לצד תולדות הגיבורים, קאלוואלה כוללת קטעים לא נרטיבים, שבהם פרטים על דרכי ההתנהגות שהיו המקובלות על הגברים והנשים בחיי הנישואים, ופירוט על תהליך ייצור הבירה ועל עיבוד הברזל.
תוכן הקאלוואלה שיר אחרי שיר
המחזור הראשון על אודות ויינמיינן
קאלוואלה מתחילה בדברי המשורר על בריאת היקום, שבהם הוא מתאר איך נברא העולם מביצה של ברווז, אחרי שאילמאטאר שברה אותה.
לומדים גם שאילמאטאר הולידה את ויינמיינן.
כדי להציל את חייו אחרי שהפסיד בתחרות שירים מגיים, מבטיח יוקאהיינן לויינמיינן כי יתן לו את אחותו איינו, לאשה.
אולם איינו בורחת מחיזוריו של הקשיש ומטביעה את עצמה.
ויינמיינן נוסע לפוהיולה על מנת לחזר אחרי אחת מבנותיו של לוהי, גבירת ארצות הצפון.
בינתיים, מתוך רצון נקם, הורג יוקאהיינן את סוסו של ויינמיינן, הנופל לים.
נשר חוטף את הסוס ומביאו עד לפוהיולה.
כדי שיוכל לחזור לביתו, ויינמיינן מבטיח ללוהי שאילמרינן הנפח ייצר עבורו את "סמפו".
כתגמול מבטיחים לו את ידה של אחת מבנות פוהיולה.
בשובו הביתה, פונה ויינמיינן אל אילמרינן המייצר את הסמפו.
אבל תמורת הסמפו, ויינמיינן אינו מקבל את הנערה המובטחת.
על גדת הנהר, הוא הורג רועה צאן, חותך את גופתו לגזרים ומשליך אותה למים.
המחזור הראשון על אודות למינקיינן
למינקיין חוטף את קיליקי, ארוסתו, מן האי סארי.
אחר כך הוא נוטש אותה ונוסע לפוהיולה, שם הוא מבקש את ידה של אחת מבנות לוהי, ובתמורה מתחייב לבצע שלוש משימות.
אחרי שהורג את האייל (ה"אלאן") מהיסי (דמות מרושעת בקאלוואלה) וחוטף את גורו, עליו להרוג את טואונלה, הברבור מממלכת המתים.
על גדת הנהר הוא פוגש רועה צאן, חותך את לגזרים ומשליך אותם למים.
לאם של למינקיינן נודע על מות בנה, ואז היא בעזרת מגרפה מאחדת מחדש את חלקי גופתו ומחייה אותה.
ויינמיינן מתחיל לבנות ספינה כדי להפליג בה לפוהיולה.
לשם משימה זו הוא נזקק לנוסחאות מגיות אותן מחפש לשווא בארץ המתים, טואונלה.
לבסוף הוא מגלה את נוסחאות הקסם בבטנו של ענק מת - הקוסם אנטרו ויפונן.
אילמרינן מעודכן על ידי אחותו אניקי לגבי תוכניותיו של ויינמיינן ויוצא גם הוא למסע לפוהיולה.
הבתולה מפוהיולה בוחרת באילמרינן, לאחר שהוא מילא את שלוש עבודות העל-טבעיות שנדרש לבצען: לחרוש שדה ששורץ נחשים, ללכוד את הדוב מטואוני ואת הזאב ממאנאלה, ולהצליח לתפוס את השטירל הגדול מן הנהר טואונלה.
בעקבות זאת נושא אילמרינן את הבתולה מפוהיולה לאשה.
למינקיינן מתקומם על כי לא הוזמן לחתונה.
הוא נוסע לפוהיולה והורג את בעל המקום.
נאלץ משום כך לברוח ולהתחבא על אי.
הוא משתעשע שם בחברת נשים נשואות, עד שבעליהם מגרשים אותו.
בשובו, מוצא את ביתו מוצת באש וחוזר לפוהיולה כדי לנקום.
בעקבות ריב אונטמו מנצח את אחיו קלרבו וטובח בכל המשפחה, פרט לאשה הרה שיולדת את קולרבו.
אונטמו מוכר את קולרבו כעבד לאילמרינן.
אשתו של אילמרינן משעבדת אותו כרועה פרות ומתעללת בו.
פעם היא שולחת לחם שבתוכו אבן לקולרבו והוא שובר את סכינו בניסיון לחותכו.
כדי לנקום בה, נותן קולרבו לעדר הפרות ללכת לאיבוד בתוך ביצה.
במקומו, מביא להקת חיות פרא שטורפות את אשתו של אילמרינן.
קולרבו נמלט מבית אילמרינן ומוצא את הוריו, אותם חשב למתים.
קולרבו יוצא לאסוף מיסים ובדרך פוגש את אחותו, אותה הוא לא מזהה.
קולרבו מפתה את אחותו ושוכב איתה.
כשנודעה לאחותו על האמת היא משליכה את עצמה למפלי הנהר.
קולרבו מגיע לביתו של אונטמו ומחפש דרך לנקום בו.
רוצח שם את כולם וכשחוזר לבני ביתו, מוצא גם אותם מתים.
אז הוא שם קץ לחייו.
אילמרינן מבכה את מות אשתו ומייצר לעצמו אשה חדשה מזהב.
אבל זאת נשארת קרה ואילמרינן דוחה אותה.
הוא מתחיל לחזר לשווא אחרי בתו הקטנה של פוהיולה.
אך הצעירה בוגדת בו ואז אילמרינן הופך אותה לשחף.
בשובו הבייתה הוא מספר לויינמיינן על השגשוג שהביא ה"סמפו" לאנשי פוהיולה.
ויינמיינן, אילמרינן ולמינקיינן נוסעים לפוהיולה כדי לגנוב את הסמפו.
במהלך המסע ויינמיינן הורג זאב ים ענק ובונה מלסתו כלי נגינה בשם "קנטלה".
צלילי הקנטלה מרדימים את תושבי פוהיולה ווינמיינן וחבריו גונבים את הסמפו ונמלטים.
כשהתעורר, לוהי הופכת עצמה לנשר אימתני ויוצאת עם צבאה בעקבות הגנבים.
הקנטלה הולך לאיבוד בתוך גלי הנהר והסמפו נשבר בעת הקרב: חלק ממנו שוקע אל קרקעית הים, בעוד חלק אחר נזרק אל הגדות ומביא שגשוג לפינלנד.
לוהי שולחת מחלות ומגפות המחריבות את קאלוואלה.
היא מסתירה את הכוכבים וגונבת את האש, אותה ויינמיינן ואילמרינן מצליחים לתפוס בחזרה.
בשיר זה, שהוא הד לברית החדשה, מתוארת הבתולה מאריאטה - המזוהה עם הבתולה מרים - מתעברת מאכילת פרי יער (בשם Vaccinium vitis-idaea) ממשפחת החמוציות.
התינוק שנולד ניחן בתבונה יוצאת דופן, והוא נידון למוות על ידי ויינמיינן אך ניצל מהמזימה.
ויינמיינן מפליג למסע על ספינתו.
האפוס מסתיים עם דברי המשורר.
הגיבור הראשי של קאלוואלה הוא ויינמיינן, גיבור שמאניסטי בעל כוחות מגיים של שירה וצלילים, בדומה לאורפאוס.
הוא בנה של אילמטר ותרם לבריאת האדמה כפי רואים אותה בימינו.
רבים ממסעותיו דומים למסעות שמאניסטיים, כשהמפורסם שבהם היה ביקורו בתוך הבטן של הענק אנטרו ויפונן, בחיפוש אחרי שירי בניין הסירות.
ויינמיינן היה יוצר ומנגן בקנטלה, כלי מיתר פיני הדומה לציתר.
במרכזם של סיפורים רבים בפואמה עומדים נסיונותיו הכושלים של ויינמיינן למצוא אשה.
אחותו של יוקאהיינן, אינו, הטביעה את עצמה במקום להינשא לו.
ויינמיינן הוא הדמות המובילה של הקבוצה הגונבת את הסמפו מאנשי פוהיולה.
ספו אילמרינן הוא אומן עטור תהילה, בדומה לווילנד הנפח הגרמאני.
הוא יצר את הרקיע, את הסמפו וכלי כישוף אחרים המוזכרים בקאלוואלה.
הוא גם החבר השני בקבוצה שגנבה את הסמפו.
בדומה לויינמיינן, גם על אילמרינן מספרים סיפורים רבים על חיפושיו אחרי אשה, עד שברגע מסוים יצר לעצמו אחת מזהב.
למינקיינן הוא אדם יפה-תואר, יהיר ומחזר בלתי נדלה אחרי נשים.
הוא בנה של למפי (שמשמעות שמה "תאווה או מועדפת").
למינקיינן קשור קשר הדוק לאמו, המשיבה אותו לחיים אחרי שטבע בנהר טואונלה תוך כדי מרדף אחרי אשה נחשקת.
חלק זה של קאלוואלה מזכיר את המיתוס של אוסיריס.
למינקיינן הוא החבר השלישי בקבוצה ההגונבת את הסמפו מידי פוהיולה.
אוּקוֹ ("הזקן") הוא אל השמיים והרעם, והאליל הראשי בין האלים המוזכרים בקאלוואלה.
הוא שקול כנגד ת'ור או זאוס.
לדעת ג'ון מרטין קרופורד ייתכן כי השם "אוקו" קשור למילה ההונגרית הקדומה ששימשה למוזג "זקן":"אג" (agg).
יוֹאוּקַהיינן הוא צעיר שפל ושחצן הקורא לויינמיינן להתחרות איתו בתחרות שירה שבה הוא מפסיד.
בתמורה לחייו מבטיח יואוקהיינן לויינמיינן את אחותו הצעירה איינו.
יואוקהיינן מנסה להתנקם בווינמיינן ולרצוח אותו בעזרת חץ וקשת אך מצליח להרוג רק את סוסו של ויינמיינן.
מעשיו של יואוקהיינן מביאים את ויינמיינן להבטיח כי יבנה סמפו כגמול להצלתו על ידי לואוהי.
לוֹאוּהי, היא גבירת הצפון, המלכה, ה"מטריארכית" השאמאניסטית של בני ארץ פוהיולה, יריבים של בני קאלוואלה.
היא מביאה צרות רבות על קאלוואלה ועל אנשיה.
בשלב מסוים לואוהי מצילה את חיי ויינמיינן.
יש לה בנות רבות אותן גיבורי קאלוואלה מנסים לפתות, לפעמים בהצלחה.
לואוהי משחקת תפקיד מרכזי בקרב שנועד למנוע מגבורי קאלוואלה לגנוב בחזרה את הסמפו שבסופו של דבר נהרס.
לואוהי היא מכשפה חזקה שכישוריה מקבילים לאלו של ויינמיינן עצמו.
קולרבו הוא הבן הנקמן והמעורער נפשית של קאלרבו, דמות טרגית.
בילדותו עבר התעללות ונמכר כעבד לאילמרינן.
אשתו של אילמרינן משעבדת אותו ומתייחסת אליו ברוע לב ובסופו של דבר נרצחת על ידו.
קולרבו הוא צעיר אובד דרך ומופרע.
לעיתים קרובות הוא נתון להתפרצויות זעם בלתי נשלטות ובסוף מאבד את עצמו לדעת.
מריאטה היא בתולה הצעירה של קאלוואלה.
נכנסת להריון אחרי שאכלה את פירות צמח המרפא Vaccinium vitis-idaea.
כשמקבלת צירים הוריה מגרשים אותה והיא יוצאת לדרך כדי לחפש סאונה וללדת.
בהמרבה מקומות היא מגורשת אך לבסוף מוצאת מקום ביער ויולדת בן.
אופייה של מריאטה, כניסתה להריון וחיפושיה אחרי מקום ללדת, מציינים מעין אלגוריה לדמותה של הבתולה מרים ולהתנצרותה של פינלנד.
בנה נידון למוות על ידי ויינמיינן בגלל לידתו מחוץ לנישואים, אך מצידו הצעיר מעניש את ויינמיינן ולבסוף הוא מוכתר כמלך קרליה.
זה מעורר את כעסו של ויינמיינן, הנוטש את קאלוואלה ומוריש לקאולוואלה את שיריו ולאנשיה את כלי הקנטלה שלו.
המוזיקה הוא התחום ששאבה מהאופס קאלוואלה את ההשפעה העשירה ביותר
1860 - פיליפ פון שאנץ היה המוזיקאי הראשון שקיבל השראה מקאלוואלה.
הוא הלחין את הפתיחה "קולרבו" שבוצעה בבכורה ביום פתיחת הבניין החדש של תיאטריון בהלסינקי בנובמבר 1860.
בעקבות פון שאנץ הולחנו יצירות תזמורתיות נוספות כמו ,,מארש האבל של קולרבו" (1880) והפואמה הסימפונית " איינו" (1885) מאת רוברט קאיאנוס.
יש אומרים ש"איינו" משכה את סקרנותו של יאן סיבליוס לחקור את אוצרות קאלוואלה
1890 - קרל מילר-ברגהאוס הלחין את האופרה "הקאלוואיינן בפוהיולה", האופרה הראשונה שהתבססה באופן חופשי על קאלוואלה.
אולם יצירה זו לא בוצעה לעולם.
יאן סיבליוס השתמש רבות בנושאים מתוך "קאלוואלה":
Venematka (המסע בסירה) אופוס 18 (מתוך שש יצירות מקהלתיות) מס.
3 מבוסס על שש עשרה השורות הראשונות של הרונו 40 של קאלוואלה
Kullervo קולרבו" (1892), פואמה סימפונית לסופרן, בריטון, מקהלה ותזמורת - הולחנה אחרי מסע שערך סיבליוס בקרליה.
סוויטת למינקיינן (ארבע אגדות מתוך קאלוואלה) אופוס 22, כוללת את Tuonelan joutsen "הברבור מטואונלה" - פואמה סימפונית (1895)
הפואמה הסימפונית "הנערה מפוהיולה" (1906)
"יקרימארסי" (מארש הצייד) למלים מאת הסופר ואיש הצבא הייקי נורמיו.
שיר הלכת הושר על הפסקה Me nousemme kostona Kullervon (נקום וננקום כמו קולרבו)
מלחינים אחרים ששאבו השראה מ"קאלוואלה":
לוי מדטויה - הפואמה הסימפונית Kullervo "קולרבו" אופוס 15 (1913)
Marjattan jouluvirsi - מזמור חג המולד של מריאטה
הסוויטה הסימפונית בחמש תנועות "'קאלוואלה" Kalevala sarja אופוס 23 (1933, בוצעה ב-1943)
Maan synty - בריאת הארץ
הפואמה הסימפונית Lemminkäisen seikkailut saaressa הרפתקאותיו של למינקיינן באי סארי (1934)- נולדה מהניסיון ליצור סקרצו מרכזי עבור "סוייטת קאלוואלה"
טאונו מרטינן - יצירות לתזמורת:
201 (1981) - לידתו של ויינמיינן - לתופים, כלי הקשה, נבל וכלי קשת
213/2 (1984) - יציאתו של ויינמוינן לפוהיולה - לתופים, כלי הקשה וכלי קשת
312 (1990) - יצאתו של ויינמוינן לפוהיולה
האופרה "קולרבו" - הוצגה בלוס אנג'לס ב-1992
2 עם פסנתר "שלוש קינות קולרבו" Three Elegies Kullervo אופוס 92 (2006)
קנטטה "ונמוינה" למקהלה ולתזמורת לפי האפוס האסטוני "קאלוויפואג" (1967) -
"קסם הברזל" - לפי קאלוואלה - לסולנים, מקהלה ותוף שמאני (1972)
"הרונוט השבעה-עשר" לשני טנורים, שני באסים, מקהלת גברים ולהקת כלים עממיים (1985), גרסה חדשה - 1994
חישול הסמפו - למקהלת גברים וכלי הקשה
להקת המטאל הפינית "אמורפיס" הוציאה לאורמספר אלבומים המבוססים על טקסטים מ"קאלוואלה":
Eclipse (ליקוי חמה) (2006) - המבוסס על המחזור "קולרבו"
Silent Waters (מים שקטים) (2007) המספר את המחזור למינקיינן
גם להקות הפולק מטאל הפיניות Ensiferum ו-Turisas שואלים נושאים מקאלוואלה.
שאול טשרניחובסקי התוודע לקאלוואלה בעת שהותו בפינלנד בחופשות בשנים 1912-1911. כיוון שלא ידע פינית הוא קרא את התרגום לרוסית של לאוניד בלסקיי ועל פיו החל את התרגום לעברית.
ב-1945 כתבה החוקרת הפינית, איינו הנטין, מיוצרות האוסף העברי ב, כי התוצאה הייתה ""קיצור של קיצור": בתרגום טשרניחובסקי יש 29 פרקים (אצל בלסקיי יש 50 פרקים), שירי איינו חסרים לחלוטין, כמו גם נקמתו ומותו של קולרבו.
אולם האירועים המרכזיים וסיפורי הגיבורים של הקאלוואלה מועברים לקוראי העברית.".
ב-1964 יצא תרגום מחודש לעברית, בתרגומה של שרה טוביה - "קאלוואלה, ארץ הגיבורים" בהוצאת מחברות לספרות.
קאלאצ'י (בקזחית: Кaлaчи) הוא כפר במחוז אקמולה בקזחסטן.
הכפר נמצא בסמוך למכרה אורניום סובייטי.
ב-2011 התגלה בכפר סינדרום המכונה בשם "מחלת השינה", שגורם לאנשים סחרחורות, כאבי ראש, ושינה של יותר מכמה ימים.
יש הטוענים, כי מקור המחלה במכרה האורניום, שנסגר ב-1992, אך השערה זאת לא הוכחה.
ב-2014 נמסר שיותר מרבע מאוכלוסיית הכפר סובלים מהסינדרום.
ב-2015 דווח שחצי מאוכלוסיית הכפר מתכננת להעתיק את מגוריה.
ביולי 2015 החוקרים הממשלתיים הגיעו למסקנה כי מקור המחלה בפליטת גזים ממכרה האורניום, בפרט פחמן חד-חמצני, שנמדד בשיעור של פי עשרה מהרגיל.
קאלה (נקרא גם Jupiter XXXVI) הוא ירחו של כוכב הלכת צדק.
קאלה התגלה בשנת 2001 על ידי קבוצת אסטרונומים שהודרכה על ידי סקוט שפרד וקוטלג בשם S/2001 J 8. קאלה קיבל את שמו בשנת 2003 על שם אחת מהחאריטות שהיו בנותיו של זאוס.
קוטרו של קאלה הוא 2 קילומטרים ומהירות סיבובו סביב כוכב הלכת צדק היא 2.31 קילומטר לשנייה.
רדיוס מסלולו של קאלה סביב צדק הוא 22,409,000 ק"מ וזמן הקפתו סביב צדק הוא 685.324 ימים.
קאלה בעל אלבדו של 0.04 ואקסצנטריות של 0.2011.
קאלה משתייך לקבוצת הירחים קארמה אשר קרויה על שם הירח קארמה.
קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטרים ובנטייה של כ-165°.
קָאלָה נָמָאק ("מלח שחור" בהינדית) הוא סוג של הליט, גביש מלח שקוף שצבעו בין שחור לסגול כהה, ובעל ריח גופריתי.
המינרל מורכב ברובו מנתרן כלורי (NaCl) שהוא מלח הבישול הרגיל, ומעורבים בו מספר מרכיבים שביניהם תרכובות גופרית שמעניקות למלח את הריח האופייני המזכיר ריח של ביצה קשה.
המלח מכיל ברזל גופרתי () שמעניק לו את צבעו.
כשהגביש כתוש לאבקה צבעה בין סגול לוורוד.
המלח נפוץ כתבלין במטבח הדרום אסייתי.
לקאלה נמאק מיוחסות גם סגולות רפואיות.
קאלה נמאק נקרא לפעמים "מלח שחור" או "מלח הימלאיה", אך קיימים מלחים אחרים שנקראים בשמות אלה ואינם בעלי ריח גופרתי.
קאלה נמאק נפוץ כתבלין במטבח הדרום אסייתי של בנגלדש, נפאל, הודו ופקיסטן, מוסיפים אותו לצ'טני, מאכלי יוגורט, סלטים, ומאכלים לא מתוקים אחרים.
המלח נפוץ גם במטבח הטבעוני במאכלים שמחקים מאכלי ביצים, כגון סלט ביצים או שקשוקה.
בתורת הרפואה ההודית איור ודה, קאלה נמאק נחשב כתבלין מקרר, והוא משמש גם כמסייע לעיכול.
המלח נחצב במכרות בבנגלדש, הודו, נפאל, פקיסטן ובמקומות מסוימים ברכס המלח בהימאליה, או מופק מאגמי המלח בסמבהאר ודידוואנה בצפון הודו, ואזור מוסטנג בנפאל.
בשיטת הייצור המסורתית המחצב מעובד בתהליך חיזור שמשנה חלק מהנתרן הגופרתי שבגביש למימן גופרתי בעל ריח חריף ונתרן סולפיד.
תהליך החיזור נעשה על ידי קליית הגבישים בכבשן במשך 24 שעות בתוך צנצנות חימר אטומות, יחד עם פחם וכמות קטנה של צמחי תבלין.
לאחר הקלייה המלח מקורר, מאוחסן, ומיושן לפני המכירה.
קאלה נמאק מיוצר בשיטה זו בצפון הודו, והייצור מתרכז במחוז היסאר והריאנה.
כיום נפוץ ייצור סינתטי של קאלה נמאק.
הייצור מתבצע על ידי שילוב מלח שולחן רגיל עם כמויות קטנות של נתרן גופרתי, נתרן ביסולפט וברזל גופרתי וקלייה בכבשן.
קאלה נמאק מורכב בעיקר מנתרן כלורי כלומר מלח בישול, וכמויות זעירות של נתרן גופרתי, נתרן ביסולפיט, נתרן סולפיד, ברזל גופרתי ומימן גופרתי.
הנתרן הכלורי מעניק לגביש את מליחותו, ברזל גופרתי מעניק לו את הצבע, וכל תרכובות הגופרית מעניקות את הארומה המיוחדת, במיוחד המימן הגופרתי.
החומציות של הסולפטים והבי-סולפטים תורמת למלח טעם חומצי קל.
קאל מק'אנינץ' הוא שחקן סקוטי, הידוע בעיקר מהופעתו בתפקיד מפקח בילוש ג'ון קינן בדרמה המשטרתית "הולבי בלו" ששודרה בערוץ BBC One בשנים 2007 ו-2008. בסדרה הדרמה התקופתית של ITV "מר סלפרידג'" גילם מק'אנינץ' את מר ת'אקרי.
מק'אנינץ' נולד בגובן שבעיר גלאזגו.
הוא שיחק בתפקיד רואן קולינס בעונה הרביעית של סדרת הדרמה "לב פראי" של ITV, וחזר לגלם את הדמות בעונה החמישית כשחקן קבוע בסדרה.
בסדרת הטלוויזיה של ה-BBC "מרלין" גילם מק'אנינץ' את המכשף טאורן בפרק "To Kill the King".
ב-2001 כיכב במיני-סדרה "The Best of Both Worlds" יחד עם אליס אוונס.
ב-2011 השתתף בעונה השנייה של סדרת הדרמה "אחוזת דאונטון" וגילם את המשרת האישי הנרי לאנג.
מק'אנינץ נשוי לשחקנית שונה מקדונלד.
לבני הזוג יש שלוש בנות.
מק'אנינץ' הוא רץ מרתון נלהב.
קאל קראצ'לו הוא רוכב אופנועי מרוץ בריטי המתחרה באליפות הMotogp כחלק מקבוצת LCR-הונדה.
קראצ'לו החל את דרכו כרוכב סופרבייק וזכה באליפות הסופרספורט הבריטית בשנת 2006 ובאליפות הסופרספורט העולמית בשנת 2009 כרוכב בקבוצת הונדה.
התחרה במשך שנתיים באליפות הסופרבייק הבריטית ושנתיים נוספות בסבב העולמי בקטגוריה.
בשנת 2011 עבר להתחרות בקטגוריית ה-Motogp, בה רכב עבור ימאהה, דוקאטי והונדה.
בעונת 2016 השיג את הניצחון הראשון בקטגוריה.
קראצ'לו נולד בקובנטרי, אנגליה ונקרא קאל על שם הרוכב האמריקאי קאל רייבורן.
אביו, דרק, היה רוכב מרוצים בעצמו, אך בילדותו כלל לא התעניין בתחום והעדיף לשחק כדורגל.
כילד שיחק בקבוצות הילדים של קובנטרי סיטי ואסטון וילה עד שפציעה בברך אילצה אותו לעזוב את המשחק.
הוא זכה בסבב האתר הבריטי לנוער בשנת 1999 ובשנת 2001 זכה בסבב אפריליה RS125. השתתף במשך 3 עונות באליפות הסופרספורט הבריטית ובשנת 2006 זכה באליפות.
בשנת 2007 עבר להתחרות באליפות בריטניה בסופרבייק.
במרוץ האחרון בעונה, שנערך במסלול ברנדס האטץ', סיים במקום השלישי והשיג את הפודיום הראשון בסבב.
בעונתו השנייה השיג 2 ניצחונות ועשרה פודיומים.
במהלך העונה השתתף בארבעה מקצים במסגרת אליפות העולם בסופרבייק.
בשנת 2009 הצטרף לאליפות העולם בסופרספורט כרוכב בקבוצת ימאהה.
את תשעת המרוצים הראשונים בעונה סיים באחד מארבעת המקומות הראשונים.
תקלה מכנית במהלך המרוץ בברנו אילצה אותו לפרוש וקטעה את הרצף.
הוא המשיך להוביל את האליפות עד שתקלה בתיבת ההילוכים אילצה אותו לפרוש במהלך המרוץ באימולה ואפשרה ליוג'ן לוורטי לעלות למרום הראשון בפער של 3 נקודות, כשנותרו עוד 2 מרוצים לסיום העונה.
לוורטי פרש במהלך המרוץ הבא שהתקיים בצרפת, אותו סיים קראצ'לו במקום השני.
האירי ניצח את המרוץ המסיים של העונה בפורטוגל, אך מקום רביעי באותו המרוץ הקנה לקראצ'לו את תואר האליפות.
בעקבות הזכייה בתואר עבר בשנת 2010 להתחרות עבור ימאהה באליפות העולם בסופרבייק, לצידו של ג'יימס טוסלנד.
הוא ניצח את צמד המרוצים שנערכו במסלול סילברסטון הבריטי והשיג ניצחון נוסף בצרפת.
בעשרת המרוצים הראשונים של עונת 2011
בעונת 2011 עבר להתחרות בקטגוריית ה-MotoGP עבור קבוצת Tech3. בגרנד פרי של ולנסיה סיים במקום הרביעי ובסיום העונה זכה בתואר רוקי העונה.
בעשרת המרוצים הראשונים של עונת 2012 צבר נקודות, אך נאלץ לפרוש מחמישה מתוך שמונת המרוצים האחרונים.
בסיום העונה דורג במקום השביעי ובמהלכה סיים פעמיים בפודיום.
עונה לאחר מכן שיפר את הדירוג הסופי בשני מקומות, הכפיל את מספר הפודיומים ובגרנד פרי של הולנד זינק לראשונה מהפול פוזישן.
לקראת עונת 2014 חתם בקבוצת דוקאטי לצידו של אנדראה דוביציוזו.
במהלך המרוץ באוסטין נפגע בידו ובעקבות כך, לראשונה בקריירה, נעדר מהמרוץ שהתקיים בארגנטינה.
במהלך חודש אוגוסט הודיע על עזיבתו את דוקאטי בסיום העונה ומעבר לקבוצת LCR-הונדה.
את עונתו הראשונה בהונדה סיים במקום השמיני בדירוג הכללי.
בחמשת המרוצים הראשונים של עונת 2016 צבר רק 5 נקודות.
בגרנד פרי הצ'כי השיג את ניצחונו הראשון בקריירה ובהמשך העונה ניצח גם את הגרנד פרי האוסטרלי.
בשני המרוצים האחרונים לא הצליח לצבור נקודות וסיים את העונה במקום השביעי.
במהלך עונת 2018 האריך את חוזהו בקבוצה בשתי עונות נוספות.
במקצה האימון לקראת גרנד פרי אוסטרליה שבר את רגלו הימנית בתאונה, בעקבותיה נאלץ ללור שני ניתוחים ולהחמיץ את המרוצים שנותרו עד לסיום העונה.
קאל אורקו (Cal Orcko) הוא אתר פלאונטולוגי השוכן ליד העיר סוקרה בבוליביה.
באתר קיר תלול עם אלפי טביעות רגליים של דינוזאורים.
אורכו של האתר הוא 1,200 מטר וממוקם על צוק בעל שיפוע של 73 מעלות המתנשא לגובה של כ-90 מטרים.
מזוהים בו כיום טביעות רגליים של לפחות שמונה מיני דינוזאורים מתקופת הקרטיקון העליון.
מקור השם "קאל אורקו" הוא במילים משפת הקצ'ואה q'al שמשמעותה "סיד" ו-urqu שמשמעותה "גבעה", זאת בהתייחס להרכב אבן הגיר של הגבעה שבה נמצאו העקבות.
קאל אורקו ממוקם בתוך תצורת אל מולינו , המתוארכת לשלב המאסטריכט התיכון של תקופת הקרטיקון המאוחרת, לפני כ-68 מיליון שנה.
התצורה מורכבת מאבן גיר מאובנת אואוליטית, המעידה על סביבת אגם עם תקופות של חשיפה תת-אווירית.
נוכחותם של סטרומטוליטים של מים מתוקים מרמזת שהאזור היה בעבר אגם רדוד עם פעילות מיקרוביאלית שופעת.
עקבות קאל אורקו התגלו בשנת 1994 במהלך כריית אבן גיר על ידי FANCESA (Fábrica Nacional de Cemento S.A.).
מיפוי מפורט בוצע בין השנים 1998 ל-2015 ותיעד למעלה מ-12,000 עקבות בודדות על פני 465 שבילים, ומאשר את מעמדו כאתר עקבות הדינוזאורים הגדול בעולם.
פעילות טקטונית במשך מיליוני שנים הטתה מאז את קרקעית האגם כמעט אנכית, וכעת ניתן לראות את העקבות על קיר אבן גיר בגובה 90 מטרים.
אתר קאל אורקו מארח מגוון רחב של עקבות דינוזאורים, המייצגים לפחות תשעה מורפוטיפים שונים:
תרופודים: עקבות טרידקטיל אלה שייכות לדינוזאורים טורפים דו-רגליים.
אורניתופודים: דינוזאורים צמחוניים, המסומנים בטביעות רגליים קהות.
זאורופודים: עקבות מראות טביעות רגל (pes) סגלגלות גדולות וטביעות יד (manus) קטנות יותר.
שני מורפוטיפים, E ו-F, מתועדים: מורפוטיפ E מקושר למסלולים צרים המיוחסים לטיטנוזאורידים, בעוד שמורפוטיפ F, ששמו Calorckosauripus lazari, כנראה שייך לטיטנוזאור בסיסי.
אנקילוזאורים: חלק מהמסלולים כוללים את דפוס הטטרדקטיל הייחודי המקושר לדינוזאורים משוריינים.
נוכחותם של מסלולים מקבילים של אנקילוזאורים צעירים מציעה עדות להתנהגות חברתית אפשרית, דבר המצביע על כך שייתכן שמינים מסוימים נעו בקבוצות.
במקור, היה האזור קו חוף שטוח של אגם שמשך אליו דינוזאורים אוכלי עשב וטורפים כאחד.
האדמה הרכה והלחה גרמה לרגליהם לשקוע, והותירה עקבות עמוקים.
דפוסי מזג אוויר רטובים ויבשים לסירוגין שימרו את עקבותיהם על ידי יצירת שכבות משקע.
תנועות טקטוניות הטו בסופו של דבר את הקרקע השטוחה, ויצרו את קיר אבן הגיר האנכי, שכיום גובהו הנראה כמעט 90 מטרים.
קאל אורקו, שהוכרז כמונומנט לאומי בשנת 1998, הוא חלק מהשמורה הפלאונטולוגית המוגנת FANCESA.
מאמצי השימור כוללים גישה מוגבלת לציבור דרך פארק קרטסיקו, מוזיאון ייעודי המציע סיורים מודרכים, תערוכות חינוכיות ותצוגות מקרוב של קטעי מסלול.
בעוד שחלק גדול מהחומה קרס בשנת 2010, תיעוד צילומי נרחב מאפשר המשך מחקר ושימור.
קַאֶלֶה היא עיירה בקמרון שנמצאת באזור הצפון הרחוק.
קאלה ממוקמת כ-57 ק"מ מבירת האזור מרואה וכ-751 ק"מ מבירת המדינה יאונדה.
בנוסף, העיירה ממוקמת כ-110 ק"מ מהגבול של קמרון עם ניגריה וכ-11 ק"מ מהגבול של קמרון עם צ'אד.
החודש הכי קר הוא יולי (25 מעלות צלזיוס).
כמות המשקעים הממוצעת היא 928 מילימטרים בשנה.
חודש אוגוסט הוא החודש שיש בו הכי הרבה גשם (255 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
קאלה ממקומת ליד הכביש הלאומי N12. יש ליד קאלה שדה תעופה אזרחי.
קאלוטה אדומה (שם מדעי: Dasykaluta rosamondae; נקראת גם בפשטות קאלוטה) היא מין של טורפת כיס זעירה דמוית נמייה או סנאי ממשפחת נמיות הכיס, המהווה מין יחיד בסוגה ואנדמית למערב יבשת אוסטרליה.
הקאלוטה בעלת מבנה גוף קומפקטי וגוצי, ולה פרווה שעירה במיוחד בעלת צבע אדמוני או נחושתי.
היא ידועה בתוקפנותה ובמזגה האגרסיבי וכן ביכולת היוצאת דופן שלה לשנות לחלוטין את זמני הפעילות שלה בין הקיץ לחורף.
הקאלוטה האדומה מהווה מין יחיד בסוג Dasykaluta, והיא משויכת לשבט דסיורים במשפחת נמיות הכיס.
היא התגלתה לראשונה בשנת 1964 על ידי הזואולוג האוסטרלי ויליאם ריד במהלך מסעו באזור פילברה; בתחילה, הקאלוטה סווגה כמין בסוג אנטכינוס בשם אנטכינוס אדום קטן או אנטכינוס הספיניקס (Antechinus rosamondae), אולם בשנת 1982 הפליאונטולוג האוסטרלי מייק ארצ'ר הקצה לה סוג נפרד.
מחקרים מצאו שהמין הקרוב ביותר מבחינה גנטית לקאלוטה הוא הדיבלר האנדמי לדרום מערב אוסטרליה, והם חולקים אף דמיון אנטומי מסוים.
מקור השם קאלוטה הוא בכינוי אבוריג'יני עבור יונק זה בשפת הניימאל; מלבד השם הרשמי, הכינוי האבוריג'יני בא לידי ביטוי גם בשמה המדעי Dasykaluta (דסיקאלוטה) - כלומר: "קאלוטה שעירה".
החלק השני של השם המדעי rosamondae (רוזמונדה), הוא על שמה של רוזמונד קליפורד - פילגשו המפורסמת של הנרי השני, מלך אנגליה אשר תוארה כבעלת שיער אדום.
הקאלוטה האדומה היא טורפת כיס זעירה המזכירה רבות את המולגרה, אך קומפקטית וקטנה ממנה באופן ניכר: אורכה הכולל 14–17 ס"מ (גוף: 11-9 ס"מ, זנב: 6.5-5 ס"מ) ומשקלה 20–40 גרם.
הראש שלה מתאפיין בחרטום משולש אשר קצר בהשוואה לקרוביה האנטכינוסים.
אוזניה רחבות וקצרות, עיניה שחורות וגדולות, ואפה אדמדם וזעיר.
סביב לאף יש לה זיפי שפם ארוכים ודקיקים.
הקאלוטה מתאפיינת בלסת חזקה ובשיניים קצרות וחדות; רגליה וגפיה קצרצרות ודקיקות עם טפרים חדים.
זנבה העבה קצר יחסית למינים אחרים.
הפרווה של הקאלוטה גסה ועבה במיוחד, ומורכבת משערות זיפיות וצפופות המקנות לה מראה קוצני.
כפי שמרמז שמה, פרוותה של הקאלוטה האדומה בעלת גוון חום-אדמוני או נחושת אשר נוטה להתכהות בפלג הגוף האחורי, בכתפיים ובמצח, ולהיות בהיר יותר בצלעות ובשורש הזנב.
הסנטר והגרון נוטים להיות כתמתמים מעט, וסביב העיניים יש לעיתים קרובות טבעות כתמתמות בהירות.
הגחון בצבע כתמתם בהיר או אפרפר-לבנבן.
ניתן להבדיל בקלות בינה לבין המולגרה באמצעות הזנב אשר נעדר מברשת שיער שחורה בקצהו.
היא מצויה אך ורק באוסטרליה המערבית, בעיקר באזור פילברה, אך גם במדבר החול הקטן, ובאזורים הגאוגרפיים: גסקווין וקרנרבון אשר שוכנים כולם בצפון-מערב היבשת.
בית הגידול שלה מורכב מערבה מישורית מדברית, עם פסיפס של שיחים, כדורי ספיניקס, סלעים ודיונות חול נמוכות.
הקרקע האופיינית לאזור זה בעלת גוון אדום, והיא מספקת לקאלוטה האדומה הסוואה מעולה מפני טורפים.
על מנת לבדוק את הגורם לשינוי הפעילות, חוקרים אוסטרלים בחנו את התזונה ויחסי הגומלין של הקאלוטה בעונות השונות.
נמצא, שהתזונה לא השתנתה כלל בין העונות, ואף לא הייתה תחרות בולטת בינה לבין טורפי כיס זעירים אחרים.
הן בקיץ והן בחורף, הקאלוטה נכנסת לעיתים קרובות למצב של נמנום שהוא מעין תרדמת זמנית המלווה בהאטת קצב חילוף החומרים.
תופעה זאת האופיינית לטורפי כיס נוספים, מאפשרת לקאלוטה לחסוך באנרגיה בסביבה הצחיחה שלה.
התזונה של הקאלוטה מורכבת בעיקר מחסרי חוליות ובמידה פחותה מחולייתנים קטנים (עכברים למשל) ומהצומח.
מחקר מצא שחיפושיות תופסות 27% מכלל התזונה, ונמליים 25% נוספים.
הקאלוטה האדומה זעירה אמנם בממדי גופה, אך היא מסוגלת להכניע טרף הגדול ממנה בהרבה תודות למזגה התוקפני והאגרסיבי.
הדבר בא לידי ביטוי גם בסקרי שטח: קאלוטות שנתפסו על ידי זואולוגים הפגינו תוקפנות רבה במיוחד וניסו לנשוך ללא הרף את הידיים שאחזו בהן.
הקאלוטה קופצנית וזריזה במיוחד, וידועה בכך שהיא מניפה את זנבה מעלה כאשר היא סקרנית או חוקרת את הסביבה.
מחקרים שבוצעו על קאלוטות אדומות שנתפסו וגודלו בשבי, הובילו למסקנה, שמין זה הוא אחד מתוך 10 מינים במשפחת נמיות הכיס אשר הזכרים שלהם מתים זמן קצר לאחר עונת הרבייה הראשונה.
לקאלוטה האדומה יש עונת רבייה קצרה אשר מתרחשת בספטמבר.
ההריון של נקבת הקאלוטה נע בין 38 ל-40 יום; מדובר אולי בתקופת הריון קצרצרה יחסית ליונקי שליה, אולם בהשוואה לטורפי כיס אחרים, ההריון נחשב לארוך במיוחד.
בהתחשב בתנאים הסביבתיים הצחיחים, ככל הנראה נקבת הקאלוטה מבצעת דיאפאוזה אשר מעכבת את התפתחות העובר כל עוד יש מחסור במזון.
בתום ההריון, נולדים הצאצאים שמספרם מגיע עד לשמונה, והם שוהים בתוך קפל עור דמוי כיס סמוך לפטמות.
גורי הקאלוטה נגמלים בין 2 ל-4 חודשים והופכים לעצמאיים, כאשר בטבע, קאלוטות צעירות מופיעות החל מחודשי פברואר ומרץ.
הן הזכרים והן הנקבות מגיעים לבגרות לאחר 10 חודשים.
הזכרים מתרבים רק בעונה הראשונה לחייהם, ולאחריה הם בדרך כלל מתים כתוצאה מלחץ ושינויים פיזיולוגים.
ההעלמות של הזכרים חופפת בדרך כלל לתקופת ההמלטות, והיא מאפשרת לנקבות הקאלוטה למצוא מזון בנקל ללא תחרות מצד הזכרים.
תוחלת החיים של הנקבה אינה עולה על שלוש שנים, כך שהיא מתרבה לכל היותר שתיים או שלוש פעמים.
הקאלוטה האדומה מסווגת על ידי הרשימה האדומה של IUCN במצב השימור ללא חשש (LC), בשל תפוצה רחבה, אוכלוסייה משוערת גדולה, וכי אין זה סביר שתהיה בעתיד הנראה לעין ירידה המצדיקה רישום בקטגוריה מאוימת.
לא ידוע גם על איומים משמעותיים כל שהם על המין.
הקאלוטה מצויה בפארק הלאומי רכס קינדי ובפארק הלאומי נהר רידאל.
קאלאנדי היא שפה דראווידית דרומית המדוברת בדרום מערב מחוז וויאנאד בקרלה, שבהודו.
לשפה אין ניבים; השפה קרובה ב-75% למלאיאלאם, ב-72% - 75% לניב הוויאנאד של קוריצ'ייה, ב-79% - 83% למולו קורומבה וב-81% לקונדובאדי.
מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה.
הדור הצעיר הדובר את השפה ככל הנראה עובר למלאיאלאם ויודע קרוא וכתוב בשפה.
פליפה סוברפנה קלוסה (הידוע גם בשם קאל סוברפנה; נולד ב-1 במאי 1940 בפנגסינאן שבפיליפינים) הוא אמן קומיקס פיליפיני.
הוא ילדם היחיד של רופינו קלוסה וטיאופילה סוברפנה.
סוברפנה התייתם מוקדם בחייו, אמו נפטרה במלחמת העולם השנייה כשהיה בן שנה בלבד ואביו עבד תמיד ביער בגלל המלחמה.
הוא הושאר בהשגחת דודות וקרובי משפחה.
כאשר המלחמה הסתיימה, אביו הצליח לקבל עבודה כשליח בסניף דואר במנילה, ואביו לקח אותו להתגורר שם.
סוברפנה בילה את מרבית חייו בגיל העשרה בבית הספר התיכון קזון סיטי בקאמונינג, קזון סיטי.
לאחר הלימודים בתיכון, הוא החל ללמוד אמנויות באוניברסיטת הפיליפינים בדילימן.
בזמן לימודיו בקולג' הוא עבד כמאייר בחנות ספרים מקומית, וסיפק את הציורים לספרי הלימוד המשמשים בבתי ספר יסודיים ובתי ספר תיכוניים.
לאחר קבלת התואר בקולג', הוא קיבל עבודה קטנה בחברת פרסום מקומית, שם היה מצייר את כל דמויות הרומן פלורנטה של פרנסיסקו בלגטה בלורה.
הוא הגיש מועמדות כמאייר בכמה פרסומי קומיקס, כולל שירותי גרפיקה לאמנויות בע"מ.
(GASI), פרסום האטלס, חברת ההוצאה לאור Islas Filipinas ופרסום ACE.
הוא עבד שם שנים, ויצר קומיקסים כמו Silangan, Aliwan, Wakasan, Lovelife, Funny Komiks, שהיו פופולריים מאוד באותם זמנים.
הוענק לו פרס על "האיור הטוב ביותר של קומיקס" על איור שערו של Lovelife Komiks.
בין עבודותיו היו קרפוב, דרמו קנדאדו, ורטוד ותנ"ך לילדים בפיליפינית.
ג'יימס קלווין "קאל" קנינגהם השלישי הוא פוליטיקאי, משפטן ולשעבר איש הכוחות המזוינים של ארצות הברית.
בעבר היה לוטננט קולונל בכוחות המילואים של צבא ארצות הברית.
בשנים 2001–2003 היה חבר בסנאט של קרוליינה הצפונית, ובשנת 2010 ניהל מסע בחירות למועמדות הדמוקרטית לסנאט של ארצות הברית, ללא הועיל.
ב-2020 היה מועמד המפלגה הדמוקרטית לסנאט האמריקאי, והתמודד נגד הסנאטור הרפובליקני המכהן תום טיליס.
קנינגהאם נולד בעיר וינסטון סיילם שבקרוליינה הצפונית וגדל בלקסינגטון השוכנת גם היא באותה מדינה.
הוא למד באוניברסיטת ואנדרבילט בטרם העתיק את מקום לימודיו אל אוניברסיטת קרוליינה הצפונית בצ'אפל היל, ובשנת 1996 השלים לימודי תואר ראשון במדע המדינה ובפילוסופיה.
בקיץ 1993 החל את לימודיו באמריקן יוניברסיטי והתמחה בגבעת הקפיטול בתוך ועדת משנה שבראשה ישב הסנאטור קארל לוין.
כמו כן, לקנינגהם תואר שני במנהל ציבורי ובמדע המדינה מבית הספר לכלכלה של לונדון ותואר דוקטור במשפטים מבית הספר למשפט של האוניברסיטה בצ'אפל היל.
בשנת 2002 הוזמן קנינגהם לשירות מילואים בצבא ארצות הברית, וסופח לחיל הפרקליטות הצבאית של הצבא (JAG Corps).
נוסף על כך, מאז 2005 הוא שירת בקורפוס המוטס ה-18 בבסיס "פורט בראג" כעוזר מיוחד לתובע הפדרלי של קרוליינה הצפונית.
בין השנים 2007–2008 שימש קנינגהם כיועץ משפטי בכיר לחילות הרב-הלאומיים בעיראק.
בשנת 2011 הוטל עליו לעבוד עם כוח המשימה למבצעים המיוחדים באפגניסטן.
בנובמבר 2000 נבחר קנינגהם לייצג את מחוז הבחירה ה-23 בסנאט המדינתי, הבית העליון של בית המחוקקים בקרוליינה הצפונית.
בעת היבחרו היה המחוקק הצעיר ביותר במדינה.
לאחר בחירתו, יריבו המובס מהבחירות ערער על כשירותו והתאמתו של קנינגהם לתפקיד משום ששב להתגורר בתחומי המחוז ימים אחדים מאוחר מדי מהבסיס הצבאי, מה שלא מאפשר לו לעמוד בדרישה כי על נציג המחוז להתגורר במחוזו שנה שלמה.
בבחירות הבאות מיאן קנינגהם להתמודד לבחירה מחדש לאחר שהמחוז ה-23 חולק לשלושה מחוזות רפובליקניים.
לאחר פרישתו מהסנאט המדינתי, שב לעסקיו הפרטיים כמשפטן ואיש עסקים.
ב-2010 התמודד על מועמדות המפלגה הדמוקרטית לסנאט של ארצות הברית בתקווה להתייצב מול הסנאטור ריצ'רד בר, אך לבסוף הפסיד למזכירת המדינה איליין מרשל.
במקור, קנינגהם הכריז על התמודדותו לתפקיד סגן מושל המדינה.
עם זאת, ביוני 2019 נסוג מכוונה זו והחליט להתמודד לסנאט של ארצות הברית נגד הסנאטור המכהן תום טיליס מהמפלגה הרפובליקנית.
במהלך הבחירות המקדימות, ועדת פעולה-פוליטית המזוהה עם הרפובליקנים הוציאה כשלושה מיליון דולר על כרזות תעמולה שתקפו את קנינגהם ותמכו בסנאטורית אריקה סמית', המזוהה עם האגף השמאלי יותר במפלגה הדמוקרטית, במטרה לערער את פריימריז הדמוקרטים.
ב-3 במרץ 2020 קנינגהם זכה בפריימריז עם 57% מהקולות.
ביולי 2020 טיליס טען כי קנינגהם מילא את פיו מים בסוגיית אי-מימון המשטרה, ואמר כי הוא מניח ששתיקה שקולה להסכמה.
למעשה, קנינגהם פרסם חודש לפני כן הצהרה לפיה התנגד לאי-מימון המשטרה, ובמקום זאת דגל בעריכת רפורמה במשטרה.
ביום הבחירות שהתקיים ב-3 בנובמבר 2020, טיליס הוביל כנגד מרבית הסקרים על קנינגהם בפערים זעומים.
ב-11 בנובמבר הודה קנינגהם בהפסדו לטיליס, לאחר ימים ארוכים של ספירת קולות צמודה.
קאלה לינדרוט (בפינית: Kalle Lindroth; נולד ב-3 באוגוסט 1989 בהלסינקי) הוא מוזיקאי, שחקן ומנחה טלוויזיה פיני.
הוא סולן להקת הרוק Smak, שהוקמה בשנת 2001. כשחקן הופיע לינדרוט בסדרה "Kotikatu", והנחה את התוכניות "Summeri" ו-"Bumtsibum".
בשנת 2008 לינדרוט נרשם כסטודנט בגימנסיה סיבליוס שבהלסינקי.
בגיל 15 הוא החל לגלם את ג'וסו בסדרת הדרמה הפינית "Kotikatu" .
לינדרוט הנחה את תוכנית הנוער "Summeri" של ערוץ Yle TV2 בשנים 2008 ו-2009 לצד מירלה פקונן ובשנים 2010 ו-2011 לצד מינטו פנטינן.
באביב 2012, לינדרוט הנחה את התוכנית "Bilebändi 2012" ששודרה גם כן ב-Yle TV2, יחד עם אנה לאולומאה.
בשנת 2017 הוא הנחה את התוכניות "Bumtsibum" ו-"Mökireissu" .
באביב 2009 השתתף לינדרוט במחזמר "אביב מתעורר", שזכה בפרסים רבים, בתיאטרון העיר הלסינקי.
באביב 2017, הוא החליף את הייקי רנטה בתפקיד הראשי של המחזמר "Kirkana", בתיאטרון פיקוק שבפארק השעשועים ליננמקי.
בשנת 2014 היה לינדרוט ממקימי תיאטרון Klubiteatteri, יחד עם רופ סלמינן וסאסו פקואניאן.
לינדרוט הוא סולן להקת הרוק Smak, יחד עם הגיטריסט הנרי סלונן.
חלק מהשפעותיו המוזיקליות הן מיו , דה יוזד, דיסקו אנסמבל וגרין דיי.
בשנת 2009 לקחה הלהקה פסק זמן.
לינדרוט מנגן בפסנתר, טרומבון וגיטרה.
בנוסף לחברותו בלהקת Smak, הוא שר את שיר הנושא של אלבום האוסף Patchwork, את השיר "Anna mun etsiä" מהאלבום Patchwork 2, ואת השיר "Aamulaulu" מהאלבום Patchwork 3. הוא גם הפיק את האלבום "Kaunis kaaos" של אנטי טויסקו.
בנוסף לאנטי טויסקו, הוא גם הלחין שירים עבור דיאנדרה , ג'ני יאקולה ובנג'מין .
בשנת 2014 לינדרוט הוציא לאור אלבום סולו הכולל את הסינגל "Annika".
אלבום הסולו הראשון טרם יצא לאור והוא גם השהה את קריירת הסולו שלו.
מאז יולי 2016 הוא מוציא שירים יחד עם הזמרת-יוצרת הפינית אידה פול כחלק מהצמד Ida Paul & Kalle Lindroth .
בשנת 2021 השתתף בכתיבת השיר "Discoteque" שהוקלט על ידי הלהקה הליטאית דה רופ וייצג את ליטא באירוויזיון 2021.
לינדרוט ואשתו האנה התחתנו באוגוסט 2016. לשניים נולד בן ביוני 2017.
אלבומים שהוציא במסגרת להקת Smak
קאלאפאט (ברומנית: Calafat) היא עיר נמל על הגדה השמאלית של נהר הדנובה ברומניה, בגבול עם בולגריה, מול העיר הבולגרית וידין.
באזור זה נבנה גשר מעל הדנובה, המאפשר תנועת רכבות וכלי רכב בין רומניה ובין בולגריה, גשר קאלאפאט-וידין.
שם היישוב מרמז על פעולת איטום כלי שיט בזפת ואומנם במקום נמצאו שרידי בית מלאכה שעסק בכך.
יש הערכות שונות לגבי מייסדי היישוב, ספנים של הרפובליקה של ג'נובה או ספנים ביזנטיים או בעל מלאכה מקומי.
התיעוד הראשון המזכיר את היישוב הוא מ-1424.
שטח העיר הוא 1903,59 קילומטרים רבועים ומספר האוכלוסין הוא 17.336 על פי המפקד של 2011, מספר קטן מהמפקד שהיה ב-2002.
קלווין לואלין "קאל" רמפטון היה פוליטיקאי אמריקאי שכיהן כמושל יוטה ה-11 בשנים 1965–1977.
רמפטון נולד בבאוניטפול (Bountiful) שביוטה, בנם של לואלין סמית' רמפטון וג'נט קמפבל.
בתום לימודיו התיכוניים בבית הספר התיכון דייוויס ב-1931, נטל רמפטון את השליטה על עסקי הרכב של משפחתו עקב מות אביו באותה השנה.
הוא מכר את העסק בשנת 1933 ונרשם לאוניברסיטת יוטה, שם השלים את לימודיו הגבוהים ב-1936. בנוסף, בעת שעבר כעוזרו המנהלי של חבר הקונגרס ג'יימס ויליאם רובינסון , למד בבית הספר למשפטים של אוניברסיטת ג'ורג' וושינגטון.
רמפטון שימש כתובע מחוז דייוויס מ-1938 עד 1940 – התפקיד הציבורי היחיד אליו ייבחר עד שיהיה למושל ב-1965.
במהלך מלחמת העולם השנייה שירת רמפטון באירופה כראש ועדת התביעות של צבא ארצות הברית בפריז.
הוא הגיע לדרגת מייג'ור ועוטר בכוכב הארד.
רמפטון המשיך לשרת בכוחות המילואים של הצבא והתקדם לדרגת קולונל עד שפרש.
לאחר המלחמה פנה לעריכת דין, והצלחתו במשפט אזרחי זיכתה אותו במלגה לאקדמיה הבין-לאומית לעורכי הדין (International Academy of Trial Lawyers) שבמינסוטה.
בבחירות 1954 התמודד לסנאט המדינתי של יוטה אך הפסיד, וב-1962 הפסיד פעם נוספת למועמדות המפלגה הדמוקרטית לסנאט.
בשנת 1964 נבחר רמפטון למושל יוטה, והוא הושבע לתפקידו בראשית ינואר 1965. הוא המושל היחיד של יוטה שמילא שלוש תקופות כהונה מלאות ברציפות, והיה אחד המושלים הפופולריים בהיסטוריה של יוטה.
במהלך כהונתו תמך רמפטון בהגדלת הוצאות הממשלה על החינוך, חקיקת זכויות אזרח מדינתי והקצאת כספים פדרליים להתחדשות עירונית.
הוא היה תומך בתיקון שוויון הזכויות לחוקת ארצות הברית ונודע כתומך נלהב של מיזמי בנייה ברחבי יוטה, בהם אולם הסימפוניה של סולט לייק סיטי (היכל אברבנל בהווה) ומרכז האמנויות סולט לייק (מוזיאון יוטה לאמנות עכשווית דהיום).
במשך שנה, בין יוני 1974 ליוני 1975, ישב בראש אגודת המושלים הלאומית.
לאחר שעזב את תפקידו, רמפטון עסק בעריכת דין עד שפרש לגמלאות בגיל 75. בשנת 2007 נפטר רמפטון לאחר מאבק במחלת הסרטן.
קאלבי-ליווה (באסטונית: Kalevi-Liiva) הוא אתר ובו דיונות חול, הממוקם במחוז האריו שבאסטוניה, בסמוך לחוף הים הבלטי.
האתר ממוקם צפונית למחנה הריכוז יֶגָאלָה.
בזמן השואה נרצחו בו לפחות 6,000 יהודים וכן צוענים.
במהלך ספטמבר 1942 הגיעו לאזור כ-2,000 יהודים, חלקם תושבי אסטוניה וחלקם הגיעו מגרמניה ומטרזיינשטט.
כ-450 מהיהודים נשלחו למחנה הריכוז יֶגָאלָה, והשאר נרצחו במקום.
בהמשך הגיעו למקום ונרצחו אלפים נוספים, בהם יהודים, צוענים ואסירים פוליטיים.
ההוצאה להורג נעשתה על ידי משתפי פעולה נאצים אסטונים בפיקוח גרמני.
האסטונים האחראים על מעשי הרצח - אלכסנדר לאק, איין-ארווין מיר וראלף גרטס - הואשמו במעשי הרצח בשנת 1961 בידי הסובייטים בעת כיבוש המדינות הבלטיות, נשפטו למוות ושניים מהם הוצאו להורג.
קיימות הערכות שונות באשר למספרם הכולל של הנרצחים.
שתי אבני הזיכרון במקום הוקדשו לזכרם של 6,000 יהודים ו-2,000 צוענים שנרצחו.
קאלה בהונה (בבנגלית: কালা ভুনা; באנגלית: Kala Bhuna) הוא מאכל בנגלדשי בשרי המבושל בבישול איטי ונפוץ במדינות תת-היבשת ההודית.
המאכל עשוי לרוב מבשר בקר, אך ניתן להכינו גם מבשר כבש, שלהם מוסיפים קארי, פלפל שחור ומלח ומטגנים או מבשלים בבישול ארוך ואיטי.
קאלה בהונה מוזכר לראשונה במאה ה-17 ונהוג לאכול אותו בחתונות ובתקופת הרמדאן.
שם המאכל נגזר מהמילה קאלה (Kala) שפירושה טיגון בצ'יטגונית ובהונה (Kala) שפירושה שחור באורדו.
קאלב/קארמו (באסטונית: BC Kalev/Cramo) היא קבוצת כדורסל אסטונית מהעיר טאלין, המתמודדת בליגת העל האסטונית, בליגה הלטבית-אסטונית וביורופקאפ.
הקבוצה הוקמה ב-1998 ואוטמטית העפילה לליגת העל האסטונית, לאחר מספר שנים בהם הקבוצה לא השיגה הישגים, זכתה הקבוצה באליפות הראשונה שלה בשנת 2005 ומאז הקבוצה הגיעה בכל שנה (למעט עונת 2019/2020 שהופסקה בגלל מגפת הקורונה) לטופ 3 בליגה האסטונית וכיום נחשב למועדון הטוב ביותר באסטוניה.
ההופעה האירופית הראשונה של הקבוצה הייתה בעונת 2005/2006 ביורוצ'לנג'.
בעונות 2007/2008 ו2013/2014 הקבוצה השתתפה ביורוקאפ והודחה בשלב הבתים בשתי העונות.
כיום הקבוצה משתתפת במעפלים האירופאים של פיב"א, ב-2021 הפכה להיות הקבוצה האסטונית הראשונה שהעפילה לשלב הבתים של ליגת האלופות, כיום הקבוצה משתתפת ביורופקאפ ובעונת 2022/2023 הגיעה לשלב חצי הגמר.
לאורך השנים, הקבוצה השתתפה במספר תחרויות אזוריות, הקבוצה הצטרפה לליגה הבלטית ב-2005 והישג השיא שלה היה מקום 3 בעונת 2012/2013, לאחר פירוקה של הליגה הבלטית ב-2018, הצטרפה הקבוצה לליגה הלטבית-אסטונית, בעונתה הראשונה הגיעה הקבוצה למקום השלישי ובעונת 2021/2021 זכתה הקבוצה במפעל.
ב-2009 השתתפה לראשונה הקבוצה בליגה המאוחדת של VTB ופרשה ממנה ב-2022 בשל מלחמת אוקראינה–רוסיה, הישג השיא של הקבוצה היה מקום 9. במקום הליגה המאוחדת של הVTB הקבוצה הצטרפה בעונת 2022/2023 לליגה הצפון אירופית.